ZAGREBAČKI VELESAJAM d.o.o.

Služba za tehničke poslove i poslovnu informatiku

Zagreb, 19.03.2024.

**PROJEKTNI ZADATAK**

Predmet: Izrada tehničke dokumentacije uređenja krova i oborinske odvodnje paviljona 29 Zagrebačkog velesajma

1. Predmet projekta

Predmet ovog projektnog zadatka je izrada tehničke dokumentacije uređenja krova i oborinske odvodnje paviljona 29 Zagrebačkog Velesajma bez zadiranja u nosivu konstrukciju, osim sanacije postojećih oštećenja i prilagodbe detalja.

1. Okruženje, okolnosti i postojeće stanje

Zgrada je pravokutnog tlocrta sa dvorištem u sredini. Polumontažna ab konstrukcija na dvije etaže. Krov armiranobetonski ravni neprohodan, u originalu sa slojevima bitumenske hidroizolacije bez toplinske izolacije, djelomično saniran sintetičkom krovnom folijom. Oborinska odvodnja je gravitacijska putem slivnika i žljebova sa vertikalama koje prolaze kroz ab krovnu ploču, djelom kroz unutrašnjost zgrade i djelom po vanjskoj fasadi. Ukupna površina krova je cca. 2.150 m2.

1. Svrha i ciljevi projekta

Svrha je sanirati postojeću ab konstrukciju, osigurati normalnu funkciju krova i izmjestiti oborinsku odvodnju izvan objekta bez prodora kroz ab krovnu ploču.

1. Opseg aktivnosti koje treba definirati tehničkom dokumentacijom

* Provesti istražne radove i ocjenu postojećeg stanja krova, nosive konstrukcije i sustava oborinske odvodnje
* Sanirati sva oštećenja na postojećoj konstrukciji sa svim karakterističnim detaljima za izvođenje radova
* Projektirati novo rješenje oborinske odvodnje po vanjskoj strani objekta s otvorenim žljebovima, za lakše održavanje, bez proboja u krovnoj ploči
* Prilagoditi nagibe krova novom rješenju oborinske odvodnje i bržem otjecanju vode s krova
* U suradnji sa Zagrebačkim Velesajmom razraditi slojeve neprohodnog ravnog krova
* Razraditi slojeve krova, opšava, spojeva, odvodnje, gromobranske trake sa svim karakterističnim detaljima za izvođenje radova
* Definirati način i faze izvođenja radova s procjenom potrebnog vremena izvođenja pojedine faze radova
* izraditi procjembeni troškovnik s projektantskim cijenama i svim potrebnim radovima i ispitivanjima za dovršenje posla

1. Opis, oblici i raspored isporuka

Glavni projekt mora sadržavati:

* Građevinski projekt
* Tehnički opis radova
* Skice karakterističnih izvedbenih detalja
* Eventualne potrebne proračune
* Program kvalitete i osiguranja kakvoće materijala i izvođenje radova
* Mjere zaštite na radu, zaštite od požara i zaštite okoliša pri izvođenju radova
* Mora sadržavati sve vrste potrebnih troškovnika i mora biti usklađen i sa važećim zakonom o javnoj nabavi

Procjembeni troškovnik s projektantskim cijenama razrađen po vrstama radova kao zasebni separat. Troškovnik mora biti dostavljen i u excelu.

Plan izvođenja radova po fazama s procjenom potrebnog vremena izvođenja radova.

Kompletnu dokumentaciju investitoru treba predati u šest primjeraka, te kompletnu dokumentaciju i u elektronskom zapisu.

1. Planiranje, praćenje i izvještavanje

Naručitelj će imenovati kontakt osobu zaduženu za potporu Ponuditeljima prilikom prikupljanja informacija i izrade dokumentacije. Ponuditelj je dužan izvijestiti kontakt osobu o napretku svaka dva tjedna ili po potrebi na upit.

1. Podaci, osoblje, usluge, objekti i sredstva koje osigurava naručitelj

Djelatnici ZV-a aktivno će biti uključeni u svojim angažmanom i dostavom raspoložive tehničke dokumentacije izvođaču.

Stručne službe ZV-a biti će na raspolaganju izvođaču cijelo vrijeme izvođenja radova za potrebe izvida postojećeg stanja.

1. Ostalo

Dokumentaciju izraditi u skladu sa važećim zakonima, podzakonskim aktima i propisima, uzimajući u obzir i eventualne nedorečenosti ovog projektnog zadatka.

**Ponuditelj je obavezan prije podnošenja ponude analizirati projektni zadatak, te napraviti uvidu u objekt, kako bi mogao dati ponudu za izradu kompletne tehničke dokumentacije uzimajući u obzir i eventualne nedorečenosti projektnog zadatka**.

**IZJAVA PONUDITELJA**

Upoznati smo s Projektnim zadatkom temeljem kojeg je sastavljena naša ponuda; prihvaćamo ga u cijelosti te njegovom ovjerom prihvaćamo sve njegove odredbe.

U\_\_\_\_\_\_\_\_\_\_\_\_\_\_\_\_\_\_\_\_, dana\_\_\_\_\_\_\_\_\_\_\_\_\_\_\_\_2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis odgovorne osobe ponuditelja